section_heading: KKE i makedonsko pitanje
paragraph_text: Na Trećem kongresu stranke 1924., KKE je objavila politiku stvaranja dviju neovisnih država u sjevernim grčkim regijama; Makedoniji i Tračkoj. Uzor za takvu politiku je bio primjer netom uspješno osnovanog Sovjetskog Saveza. Po tom istom uzoru KKE je objavila svoj cilj; osnivanje Narodne republike, države u kojoj će sve nacionalnosti biti samoopredjeljene i neovisne. To je stranku dovelo u poziciju, da bude meta stalnih optužbi(koje traju do danas), da je ona u načelu protiv Grčke države i da je negira. Ono što je iz današnje perspektive razvidno je da su tadašnje vladajuće stranke, u isto vrijeme nastojale sklopiti posao s Turskom i Bugarskom za dijelove sjeverne Grčke(Makedonije i Trakije) u zamjenu za povrat nekih egejskih otoka i dijelova makedonskoga teritorija od Kraljevine Jugoslavije.